Boston Consulting Group: Tarifele comerciale ale SUA redesenează rutele comerciale globale
Rivalitățile geopolitice rescriu economia globală și vor continua să o facă și în anii următori, influențată de tarifele impuse de SUA asupra importurilor. Fără o creștere generalizată a tarifelor, comerțul mondial cu bunuri va continua să crească cu o medie anuală de 2,9% în următorii opt ani. Cu toate acestea, rutele comerciale vor suferi transformări majore: America de Nord își va reduce dependența de China, în timp ce China își va întări relațiile cu Sudul Global, care devine tot mai influent pe scena comerțului internațional.